09/11/2021 | Administración LocalMunicipal
Cerdido
Convocatoria de subvenciones de material informático (primaria)

BASES DA CONVOCATORIA DE AXUDAS EN MATERIA DE EDUCACIÓN DO CONCELLO DE CERDIDO Primeira.–Obxecto da convocatoria. O fin desta convocatoria é axudar ás familias máis desfavorecidas na adquisición de equipamento informático ou tecnolóxico axeitado para o desenvolvemento das clases escolares. Segunda.–Destinatarios/as e requisitos. Para ser beneficiario/a destas axudas é preciso cumprir os seguintes requisitos: – Que o alumno/a para o que se solicite a axuda estea cursando estudos no centro público de Educación Infantil e Primaria do Concello de Cerdido (segundo ciclo de educación infantil e educación primaria). – Estar empadroadas/os no Concello de Cerdido polo menos un dos pais, titores legais ou membro da familia acolledora así como os/as alumnos/ as para os que se se solicite a axuda. – Cumprir os requisitos para obter a condición de beneficiario/a, recollidas no artigo 10 da Lei 9/2007, do 13 de xuño, de subvencións de Galicia. – Non dispor dos medios informáticos ou tecnolóxicos axeitados (declaración responsable). Terceira.–Solicitudes e documentación necesaria. a) As solicitudes para a concesión destas axudas formalizaranse no impreso normalizado que se inclúe como anexo I e presentaranse no Rexistro Municipal do Concello de Cerdido. b) No caso de que nunha mesma unidade familiar existan varios alumnos ou alumnas que opten a estas axudas deberán presentar unha solicitude individualizada por cada un dos alumnos/as que opten a elas. c) Xunto coa solicitude, no modelo normalizado e debidamente cuberto, presentarase a seguinte documentación: – Fotocopias compulsadas do DNI do solicitante e do alumnado beneficiario. – Certificado de empadroamento colectivo. – Fotocopia da declaración da renda correspondente ao exercicio 2020 de todas as persoas que convivan co/a estudante no domicilio familiar. En caso de non estar obrigada a presentar a declaración do IRPF, copia da notificación, liquidación ou certificado acreditativo do nivel de rendas emitido pola Axencia de Administración Tributaria que corresponda. Nos casos de separación ou divorcio estarase ao previsto na base 6.ª para a determinación dos membros da unidade familiar. – Certificado da matrícula ou informe expedido polo centro educativo que acredite a condición de alumno/a. – Declaración responsable de estar ao corrente coas obrigas tributarias e da Seguridade Social, de non estar incursa en ningunha das prohibicións para obter a condición de beneficiaria de subvencións públicas e de non ter débedas co Concello de Cerdido e autorización ao Concello de Cerdido para que realice as comprobacións oportunas durante todo o período que dure o proceso, segundo anexo II. O Concello poderá requirir das persoas solicitantes, en calquera momento, aclaración da documentación presentada e calquera outra necesaria para a valoración da solicitude. – Declaracións responsables según anexos II, III. – Certificado IBAN da conta do representante legal do menor na que se efectuará, de ser o caso, o ingreso da subvención. Cuarta.–Lugar e prazo de presentación das solicitudes. A solicitude presentarase no Rexistro Xeral do Concello de Cerdido, de luns a venres, en horario de 9.00 a 14.00 horas, ou a través das formas establecidas no artigo 16.4 da Lei 39/2015, do 1 de outubro, do procedemento administrativo común das administracións públicas ou na sede electrónica do Concello de Cerdido. O prazo de presentación de solicitudes será de 10 días naturais, contados a partir do seguinte ao da publicación do extracto da convocatoria no Boletín Oficial da Provincia da Coruña a través da Base de Datos Nacional de Subvencións. Quinta.–Obxecto das axudas. Adquisición de equipamento informático ou tecnolóxico axeitado para o desenvolvemento das clases escolares, entendendo por tal unicamente ordenadores, impresoras e tablets. Sexta.–Contía das axudas. O importe total previsto para a concesión das presentes axudas é de 20.000,00 euros con cargo á aplicación orzamentaria 231.480.00 do orzamento de gastos do ano 2021, non podendo conceder axudas por importe global superior. O importe individual se determinará de xeito proporcional en función do número de solicitudes que cumpran os requisitos establecidas nas presentes bases, fixándose un importe máximo por axuda de 500,00 euros e mínimo de 350,00 euros atendendo aos criterios de prioridade que se determinan a seguir: – Aquelas persoas cuxa renda per cápita familiar non supere o IPREM mensual do ano 2021 (564,90 euros). – Aquelas persoas cuxa renda per cápita familiar sexa igual ao IPREM do ano 2021. – Aquelas persoas cuxa renda per cápita familiar non supere o dobre do IPREM mensual do ano 2021 (1.129,80 euros). – Aquelas persoas cuxa renda per cápita familiar non supere ou sexa igual ao 2,5 do IPREM mensual do ano 2021 (1.412,25 euros). Aquelas persoas cuxa renda per cápita familiar supere o 2,5 do IPREM mensual do ano 2021 quedarán excluídas deste tipo de axudas. En caso de que nunha mesma unidade familiar existan varios alumnos ou alumnas que reúnan os requisitos para ser causantes destas axudas, percibirase por cada un deles a axuda correspondente. O límite de axudas concedidas virá determinado polo importe total do crédito previsto (20.000,00 euros), tendo en conta que, de presentarse máis solicitudes (tomando como límite mínimo de concesión individual 350,00 euros), éstas se ordenarán en función dos criterios de preferencia establecidos nesta mesma base. Sétima.–Valoración das solicitudes. Na valoración das solicitudes teranse en conta a renda per cápita familiar e o exercicio fiscal 2020. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade de convivencia ou unidade familiar: – Os pais non separados legalmente e, no seu caso, o titor/a ou persoa encargada da garda e protección do/a menor. – Os/as fillo/as menores de idade, con excepción dos emancipados. – Os/as fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. – Igualmente entenderase que forma parte da unidade de convivencia calquera outra persoa, que conviva no mesmo domicilio reflectido no certificado empadroamento. – En caso de separación ou divorcio, non se considerará membro da unidade familiar aquel que non conviva coa persoa solicitante da bolsa de axuda. En cambio, sí terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine aquela, ou convenio regulador onde conste a custodia do menor. – En caso de familias monoparentais, e para os efectos do cálculo da renda per cápita, ao que se refire o paragrafo anterior, incrementaranse nun 0,8 o número real de membros que compoñen a unidade familiar. A base impoñible virá determinada pola renda per cápita anual da unidade de convivencia. Para os efectos, teñen a consideración de ingresos a suma da base impoñible xeral (cadro 392) coa base impoñible do aforro (cadro 405), do imposto sobre a renda das persoas físicas. Para as persoas non obrigadas a declarar, as bases impoñibles a que se fai referencia obteranse como resultado de aplicarlles os datos existentes na Administración os criterios da lexislación do imposto sobre a renda das persoas físicas. Oitava.–Do procedemento de concesión das axudas. Unha vez rematado o prazo de presentación de solicitudes, estas serán valoradas polos servizos municipais conforme cos criterios establecidos na base 7.ª. Aprobarase por Decreto da Alcaldía, con base ao indicado informe, a relación provisional do alumnado do termo municipal beneficiario das axudas para a adquisición de material e recursos tecnolóxicos así como a contía individual respectando o límite máximo e mínimo individual fixado. Non se poderán conceder axudas por importe superior ao crédito autorizado. A aprobación desta relación provisional publicarase na páxina web do concello, así mesmo notificaráselles persoalmente a aquelas persoas a que se lles denegou a axuda, abríndose un prazo de 10 días, para presentación de reclamacións. No caso daquelas persoas ás que lles fora denegada a axuda o prazo de presentación de reclamacións empezará a contarse dende o día seguinte ao da recepción da notificación da resolución. No caso de que non se presenten reclamacións no período indicado entenderase aprobada definitivamente a relación ata ese momento provisional, en caso contrario os servizos municipais, unha vez examinadas as alegacións presentadas emitirán unha proposta definitiva e de seguido será aprobada pola Alcaldía. Novena.–Prazo e forma de xustificación. O orzamento a xustificar será o importe total da subvención concedida. A data límite para executar a subvención outorgada será o 10 de decembro de 2021. O lapso temporal ao que deben referirse os gastos xustificados, incluíndo o pagamento, é o comprendido entre o 1 de xaneiro e o 10 de decembro de 2021. O prazo de xustificación remata o 15 de decembro de 2021 e dita xustificación realizarase mediante a presentación na sede electrónica (https://sede.cerdido.es) da documentación sinalada a continuación (modelo anexo IV) Rexistro do Concello: – Facturas orixinais ou copias compulsadas, que deberán cumprir os seguintes requisitos: Os conceptos expresados nos xustificantes de gasto deberán ser obrigatoriamente os que foron motivo de subvención. A forma e o contido deberán respectar a normativa vixente. O representante legal do beneficiario deberá figurar como destinatario da factura. – Xustificantes bancarios do pagamento das facturas. Non se admitirán pagos en efectivo pero sí xustificantes bancarios de pagamento con TPV en conta de titularidade dos representantes legais do menor. – Declaración doutras axudas ou subvencións públicas para financiar as mesmas actividades con indicación de importe (anexo IV). – Declaración asinada polo representante legal de que a subvención se destinou ós mesmos fins para os que foi solicitada e concedida (anexo IV). – Declaración responsable de estar ao corrente no cumprimento das obrigas tributarias e coa seguridade social. Décima.–Documentación e pago. O pagamento da subvención farase mediante transferencia ao número IBAN achegado. Undécima.–Obrigas das persoas beneficiarias. A concesión da axuda comporta as seguintes obrigas: – Xustificar de acordo co establecido nestas bases a subvención outorgada e destinala aos fins e usos para os que foi concedida. – Seguir as directrices que se marcan nas presentes bases. – Cooperar co Concello de Cerdido en cantas actividades de inspección e verificación se leven a cabo, para asegurar o correcto destino da axudas. – As establecidas para os beneficiarios no artigo 11 da Lei 9/2007, do 13 de xuño, de subvencións de Galicia. Duodécima.–Compatibilidade das axudas. As axudas concedidas en virtude das presentes bases serán compatibles con calquera outra axuda que poida percibir coa mesma finalidade doutras entidades públicas ou privadas, sempre que as axudas concorrentes non superen os gastos subvencionados, de conformidade co artigo 17.3 da Lei 9/2007, do 13 de xuño, de subvencións de Galicia. Disposición adicional As persoas beneficiarias encóntranse suxeitas ao réxime de infraccións e sancións que en materia de subvencións establece o título IV da Lei 9/2007, do 13 de xuño, de subvencións de Galicia. ANEXO I SOLICITUDE DE AXUDAS EN MATERIA DE EDUCACIÓN DO CONCELLO DE CERDIDO, CURSO 2021-2022 DOCUMENTACIÓN ACHEGADA COA SOLICITUDE – Fotocopia do DNI da persoa solicitante. – Declaración responsable segundo o anexo II. – Declaración responsable segundo o anexo III. – Certificado de empadroamento colectivo. – Fotocopia da declaración da renda correspondente ao exercicio 2020, dos proxenitores ou titores/as legais, así como dos membros da unidade familiar aos efectos das axudas; ou copia da notificación-liquidación ou certificado acreditativo do nivel de rendas emitido pola Axencia de Administración Tributaria. – Certificado da matrícula ou informe expedido polo centro educativo. – Certificado IBAN a nome do representante legal do menor. Para os efectos do disposto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais (LOPD), o/ a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste ex pediente, para a finalidade para a que se utiliza o tratamento dos seus datos e para a xestión da súa solicitude e darlle cumprimento á normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Cerdido, nos termos da normativa vixente. ANEXO II DECLARACIÓN RESPONSABLE Nome e apelidos., con NIF/pasaporte., pai, nai, titor/a do/a alumno/a DECLARO: 1.–Estar ao corrente no cumprimento das obrigas tributarias e fronte á Seguridade Social.2.–Non estar incurso/a en ningunha das prohibicións para obter a condición de beneficiario/a de subvencións públicas recollidas nos artigos 13 da Lei 38/2003, do 17 de novembro, xeral de subvencións e 10 da Lei 9/2007, do 13 de xuño, de Subvencións de Galicia.3.–Estar ao corrente no cumprimento de obrigas por reintegro de subvencións.4.–Non contar cos medios tecnolóxicos necesarios e adecuados para o desenvolvemento das clases. AUTORIZO ao Concello de Cerdido para que realice as comprobacións oportunas en relación cos apartados anteriores, durante todo o período que dure o proceso de concesión e pago das axudas para o curso 2021/2022. Para os efectos do disposto na Lei Orgánica 3/2018, do 5 de decembro, de Protección de Datos Persoais (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente, que a finalidade para a que se utiliza o tratamento dos seus datos e para a xestión da súa solicitude e cumprir a normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Cerdido, nos termos da normativa vixente. ANEXO III DECLARACIÓN RESPONSABLE SOBRE PERCEPCIÓN DE AXUDAS Nome e apelidos., con DNI., declaro de forma responsable os seguintes extremos: – NON solicitei e/ou me concederon outras axudas para o mesmo concepto. – Solicitei e/ou me concederon outras axudas para o mesmo concepto. Tipo de axuda., organismo que a concede., contía concedida en euros. Para os efectos do disposto na Lei Orgánica 3/2018, do 5 de decembro, de Protección de Datos Persoais (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente, que a finalidade para a que se utiliza o tratamento dos seus datos e para a xestión da súa solicitude e cumprir a normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Cerdido, nos termos da normativa vixente. ANEXO IV XUSTIFICACION DE CONCESIÓN DE AXUDA Nome e apelidos., con DNI., declaro de forma responsable os seguintes extremos: Que os gastos efectuados e que serven de xustificación para a subvención concedida polo Concello de Cerdido son os seguintes: – Que NON solicitei e/ou me concederon outras axudas para o mesmo concepto. – Que solicitei e/ou me concederon outras axudas para o mesmo concepto e os ingresos obtidos para a mesma finalidade son os seguintes: Que cumpro cos requisitos establecidos nas bases reguladoras da presente convocatoria de subvencións e, en particular: – Que me atopo ao corrente nas miñas obrigas co Estado, coa Xunta de Galicia e coa Seguridade Social. – Que non teño pendente de xustificar subvencións concedidas polo Concello de Cerdido. – Que a subvención se destinou e destinará aos fins para os que foi solicitada e concedida, é dicir, para o uso polo menor ao que represento como instrumento para o desenvolvemento das clases escolares. DOCUMENTACIÓN APORTADA – Facturas orixinais ou copias compulsadas – Xustificantes bancarios do pagamento das facturas. Non se admitirán pagos en efectivo pero sí xustificantes bancarios de pagamento con TPV na conta de titularidade dos representantes legais do menor. Para os efectos do disposto na Lei Orgánica 3/2018, do 5 de decembro, de Protección de Datos Persoais (LOPD), o/a asinante autoriza o tratamento dos datos persoais (incluíndo a súa incorporación nos correspondentes ficheiros) incorporados na solicitude e noutros documentos normalizados relativos á xestión deste expediente, que a finalidade para a que se utiliza o tratamento dos seus datos e para a xestión da súa solicitude e cumprir a normativa aplicable. A/o asinante poderá exercitar os seus dereitos de acceso, rectificación, cancelación e oposición relativo a este tratamento do que e responsable o Concello de Cerdido, nos termos da normativa vixente. Cerdido, 4 de novembro de 2021. O alcalde Benigno Galego Castro